**RÁMCOVÁ DOHODA**

**o výkone servisných služieb a opravárenskej činnosti č. 116/OMaVS/2020**

uzatvorená podľa ust. § 269 ods. 2 Obchodného zákonníka č. 513/1991 Zb. v znení neskorších predpisov (ďalej len „Obchodný zákonník“) a v súlade s § 117 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) (ďalej len ako „Dohoda“)

**článok I.**

**Účastníci rámcovej dohody**

**Názov:** **Slovenská republika zastúpená**

**Správou štátnych hmotných rezerv Slovenskej republiky**

**Sídlo:**  Pražská 29, 812 63 Bratislava

**Štatutárny orgán:** Ing. Ján Rudolf, PhDr., predseda

**IČO:** 30 844 363

**IČ DPH:**  SK202096487

**DIČ:** 202096487

**Bankové spojenie:** Štátna pokladnica

**IBAN:** SK86 8180 0000 0070 0012 6238

**SWIFT:**  SPSRSKBA

**Vecne zodpovedná osoba:** ................................

**e-mail/tel.:** ................................

(ďalej len ako **„Objednávateľ“**)

a

**Obchodné meno:** **.......................................................**

**Sídlo/miesto podnikania:** ..........................................................

**Štatutárny orgán:** ..........................................................

**IČO:** ..........................................................

**DIČ:** ..........................................................

**IČ DPH:** ..........................................................

**Právna forma:** ..........................................................

**Bankové spojenie:** ..........................................................

**IBAN:** ..........................................................

**BIC:** ..........................................................

**Vecné zodpovedná osoba:** ..........................................................

**e-mail/tel.:** ..........................................................

(ďalej len ako **„Dodávateľ“**)

(ďalej spolu tiež ako **„Účastníci Dohody“** alebo **„Zmluvné strany“**, alebo osobitne ako **„Účastník Dohody“** alebo **„Zmluvná strana“**)

**Preambula**

1. Podkladom pre uzatvorenie tejto Dohody sú podmienky uvedené vo Výzve na predkladanie ponúk a pokynov na vypracovanie ponúk na zákazku č. NZ 1919 a ponuky Dodávateľa. Dodávateľ sa zúčastnil tohto verejného obstarávania, splnil podmienky účasti vo verejnom obstarávaní a jeho ponuka bola Objednávateľom vyhodnotená ako úspešná. Dodávateľ podpisom Dohody vyhlasuje, že je oprávnený a spôsobilý v rámci predmetu svojho podnikania dodať predmet Dohody, tak ako je v nej definovaný, riadne a včas. Na obstaranie predmetu Dohody bol použitý postup zadávania zákazky podľa § 117 zákona o verejnom obstarávaní.
2. Dodávateľ vyhlasuje, že:
3. sa oboznámil a preskúmal všetky podmienky a okolnosti súvisiace s realizáciou predmetu tejto Dohody,
4. Predmet dohody je pre neho dostatočne zrozumiteľný, určitý a na základe svojej odbornej spôsobilosti, technického vybavenia, ako aj personálneho obsadenia, je schopný ho vykonať riadne a v čas, v celosti a na požadovanej odbornej úrovni v súlade s touto Dohodou a všeobecne záväznými právnymi predpismi.

**Článok II.**

**Predmet plnenia**

1. Predmetom plnenia Dohody je komplexný servis motorových vozidiel vrátane garančného, záručného a pozáručného servisu a Služby spojené so servisom, opravou, údržbou a dodávkou originálnych náhradných dielov a výrobcom predpísaných prevádzkových kvapalín pre služobné osobné motorové vozidlá (ďalej len ako **„SMV“**), čím sa rozumie zabezpečenie pravidelných a nepravidelných servisných úkonov na SMV, ako aj bežných opráv a opráv pri poistných udalostiach. Prehliadky a opravy musia byť prevedené podľa predpisu výrobcu SMV. Aktuálny zoznam služobných motorových vozidiel tvorí príloha č. 1 Dohody. Predmet plnenia je obstaraný za účelom zabezpečovania dlhodobého bezporuchového a bezpečného užívania SMV, preto je nevyhnutné, aby boli všetky Služby poskytované riadne a včas podľa aktuálnych potrieb Objednávateľa, použitím výrobcami predpísaného zariadenia, techniky, vybavenia, originálnych náhradných dielov, špeciálneho náradia a dodržiavania technologických postupov predpísaných výrobcami SMV. Súčasťou predmetu Dohody je aj vykonávanie predpísaných pravidelných a nepravidelných servisných prehliadok na základe výrobcom predpísaných cyklov, vykonávanie bežných opráv SMV a opráv SMV po dopravných nehodách, vrátane opráv elektronického systému, karosérií, dverí, zámkov, okien, lakovania, opráv a obmeny pneumatík, vrátane diskov, nastavenia a vyvažovania kolies a pod., a to na základe písomnej požiadavky Objednávateľa a všetky ostatné Služby súvisiace s údržbou SMV podľa odporúčaní výrobcu. Objednávateľ požaduje garanciu originálnych a výrobcom odporúčaných náhradných dielov na jednotlivé typy SMV, garanciu záruk na práce a náhradné diely a umývanie SMV a iné súvisiace Služby. Servisné práce sa týkajú hlavne servisných úkonov predpísaných výrobcom, výmeny a údržby pravidelne sa opotrebovaných dielov vozidiel (napr. brzdové doštičky, prevádzkové kvapaliny a iné), prípravy SMV na emisnú kontrolu a kontrolu STK s cieľom úspešného vykonávania predmetných kontrol, zabezpečenie emisných kontrol a kontrol STK. Pod servisnými a opravárenskými prácami sa rozumie cena za každú hodinu v EUR na :
2. servisné práce,
3. mechanické práce,
4. elektrikárske práce,
5. klampiarske práce,
6. lakovnícke práce,

(ďalej v texte len ako **„Služby“**).

1. Dodávateľ je povinný poskytovať Objednávateľovi Služby najmä v tomto rozsahu:
2. Vykonávanie servisu u vozidiel v režime záruky.
3. Vykonávanie pozáručného servisu (pokračovanie pravidelných predpísaných servisných prehliadok).
4. Vykonávanie opráv bežného opotrebenia vozidiel a náhlych mechanických a elektroinštalačných porúch vozidiel.
5. Vykonávanie diagnostiky a načítavanie chybových hlásení centrálnej riadiacej jednotky CPU (ECU) vozidiel, vrátane ABS, EBS, a AIRbagov, akčných a bezpečnostných členov. Vypracovanie predbežnej cenovej ponuky na odstránenie závady.
6. Vykonávanie opráv vozidiel po poistných udalostiach.
7. Riešenie a komunikácia v procese vybavovania škodovej poistnej udalosti
8. Vykonávanie merania a nastavenia geometrie vozidiel.
9. Príprava vozidiel na emisnú kontrolu a STK.
10. Sprostredkovanie vykonania technickej a emisnej kontroly na SMV.
11. Motorárske, elektrikárske, autoklampiarske a lakovnícke práce.
12. Servis a údržba klimatizácií, kúrení, navigačných systémov vozidiel, prípadne iné opravy na základe požiadavky Objednávateľa.
13. Opravy výmeny čelných skiel.
14. Predaj a výmena náhradných dielo a príslušenstva, olejov, mazadiel, prevádzkových kvapalín, akumulátorov a ostatných automobilových materiálov.
15. Vykonávanie odťahovej Služby na SMV do najbližšieho servisného pracoviska Dodávateľa, ak vznikne požiadavka o prevedenie servisných prác alebo údržby na SMV, ktoré nebude prevádzkyschopné alebo by jeho prevádzka mohla spôsobiť následné škody. Túto službu Objednávateľ požaduje zabezpečiť v rozsahu 24/7. Zabezpečenie spolupráce Dodávateľa s poisťovňou pri likvidácií poistných udalostí s príslušnou poisťovňou resp. poistným maklérom určeným Objednávateľom.
16. Komplexné Služby pneuservisu – pneuservisné práce vykonávané na SMV, t. j. kompletné prezutie – oceľové, hliníkové disky 15“, 16“, 17“, 18“, 19“, ktoré zahŕňa, nie však výlučne:
17. Demontáž kolesa z nápravy,
18. Demontáž závažia, vypustenie vzduchu alebo plynu z pneumatiky,
19. Zloženie pneumatiky z disku, demontáž a montáž nového bezdušového ventilu, vrátane čistenia,
20. Montáž pneumatiky,
21. Vyváženie a kontrola vyváženia kolies,
22. Montáž kolesa na nápravu,
23. Dotiahnutie kolesa,
24. Výmena letných/ zimných pneumatík,
25. Demontáž kolesa s nápravy,
26. Umytie demontovaného kolesa,
27. Montáž kolesa na nápravu,
28. Oprava defektov, vrátane demontáže, nepretržitý servis, sezónne uskladnenie pneumatík a diskov, vrátane umytia diskov, ošetrenia a označenia.
29. Ekologická likvidácia nebezpečných odpadov, ktoré vznikli pri oprave SMV (akumulátor, pneumatiky, opotrebované oleje a mazivá, opotrebované súčiastky zo skla, plastov a kovov, ojazdených pneumatík a diskov) takým spôsobom, ktorým minimalizuje vplyv na životné prostredie a zaisťuje náležité zaobchádzanie s týmito frakciami odpadu.
30. Predmetom Dohody je súčasne záväzok Objednávateľa poskytnúť Dodávateľovi všetku nevyhnutú súčinnosť a informácie potrebné na naplnenie účelu Dohody. Predmet dohody prevziať a zaplatiť zaň riadne a v čas cenu stanovenú touto Dohodou.
31. Účastníci Dohody sa dohodli, že v prípade poskytnutia iných služieb, ako tých, ktoré sú predmetom plnenia Dohody podľa bodu 2. tohto Článku, budú tieto, spolu s podmienkami ich poskytnutia, dohodnuté Účastníkmi Dohody osobitne.

**Článok III.**

**Spôsob, termín, čas a miesto poskytnutia Služieb**

1. Účastníci dohody sa výslovne dohodli, že poskytovanie služieb sa bude uskutočňovať na základe samostatných písomných objednávok vystavených Objednávateľom. Objednávka bude vyhotovená na základe odsúhlasenej predbežnej kalkulácie ceny požadovaných služieb a zaslaná na e-mailovú adresu Dodávateľa uvedenej v záhlaví tejto Dohody.
2. Objednávka musí obsahovať odvolanie sa na túto Dohodu a jej označenie, špecifikáciu požadovaných Služieb, požadovaný čas plnenia, názov, typ a evidenčné číslo SMV, pečiatku a podpis oprávnenej osoby Objednávateľa.
3. V prípade, ak vznikne požiadavka na poskytnutie Služby na SMV, ktoré nebude prevádzky schopné alebo by jeho prevádzka mohla spôsobiť následné škody, Dodávateľ zabezpečí odtiahnutie SMV do svojho najbližšieho servisného pracoviska (prevádzkarne). Dodávateľ zabezpečí túto službu v rozsahu 24 hodín denne, 7 dní v týždni.
4. Dodávateľ spracuje Objednávateľovi pred vykonaním požadovanej Služby podľa tejto Dohody predbežnú kalkuláciu, na základe konkrétnej Objednávky, ktorá bude obsahovať najmä cenu vykonaných prác, cenu použitých náhradných dielov, cenu prevádzkových kvapalín (oleje a mazivá) a cenu za odťahovú službu za 1/km/Eur bez DPH a s DPH.
5. Jednotlivé plnenia sa považujú za dodané podpísaním dodacieho listu / zákazkového listu alebo posudku – kalkulácií (v prípade poistných udalostí) obsahujúceho súpis poskytnutých Služieb oprávnenými zástupcami Účastníkov dohody. Dodací list / zákazkový list alebo posudok – posudok – kalkulácia (v prípade poistných udalostí) tvorí neoddeliteľnú súčasť každej čiastkovej faktúry. Dodací list / zákazkový list alebo posudok – kalkulácia (v prípade poistných udalostí) bude vyhotovený v dvoch vyhotoveniach – po jednom pre každého Účastníka Dohody.
6. Objednané Služby podľa tejto Dohody budú poskytnuté Objednávateľovi prednostne, t.j. Dodávateľ garantuje prevzatie SMV do miesta poskytnutia služieb bez zbytočného odkladu, avšak najneskôr do 24 hodín od doručenia písomnej objednávky Objednávateľa podľa bodu 1 tohto článku.
7. Dĺžka trvania opravy SMV je Účastníkmi dohody dojednaná na max. 5 pracovných dní. V prípade opráv SMV po zistených udalostiach bude dĺžka trvania opravy vozidla stanovená Dodávateľom pri prevzatí SMV na opravu, a to na základe odborného posúdenia rozsahu prác potrebných na realizáciu príslušnej opravy.
8. Po ukončení opravy, servisu, resp. údržby SMV bude toto odovzdané poverenému zamestnancovi Objednávateľa, ktorý svojim podpisom na Dodacom liste / zákazkovom liste alebo posudku – kalkulácií ( v prípade poistných udalostí) potvrdí prevzatie SMV od Dodávateľa. V prípade zjavných závad a iných zjavných poškodení je Objednávateľ, prostredníctvom povereného zamestnanca, oprávnený odmietnuť prevzatie SMV a požadovať vykonanie nápravy, čo musí byť zapísané v Dodacom liste / zákazkovom liste alebo posudku – kalkulácií (v prípade poistných udalostí) Takto odmietnuté SMV je Dodávateľ povinný opätovne prevziať na vykonanie nápravy. Náprava poskytnutých služieb musí byť vykonaná v lehote podľa bodu 7. tohto Článku Dohody.
9. Dodávateľ sa zaväzuje vykonať objednané Služby podľa tejto Dohody bez zbytočného odkladu, avšak najneskôr do 48 hodín od prevzatia SMV do miesta poskytnutia služieb, t.j. od podpísania zákazkového listu.
10. Opravy väčšieho rozsahu (pri dopravných nehodách, úpravy a pod.) sa Dodávateľ zaväzuje vykonať v termíne dohodnutom s oprávneným zástupcom Objednávateľa v zákazkovom liste.
11. Dodávateľ sa zaväzuje, že pri nedodržaní dohodnutých termínov vykonania objednaných služieb podľa bodov 6 alebo 7 článku poskytne Objednávateľovi náhradné motorové vozidlo tej istej triedy a kategórie na náklady Dodávateľa. Objednávateľ si bude tankovať len PHM.
12. Ak Dodávateľ pri poskytovaní služieb podľa tejto Dohody zistí výskyt ďalších závad na SMV alebo potrebu vykonania ďalších prác ako tých, ktoré boli predmetom objednávky na základe predbežnej kalkulácie podľa bodu 4 tohto článku , je povinný ihneď o tejto skutočnosti informovať Objednávateľa a vyžiadať si pred začatím opravy resp. prác písomný súhlas od Objednávateľa na ich odstránenie resp. vykonanie, ktorý musí byť zaslaný na e-mailovú adresu Dodávateľa uvedenú v záhlaví tejto Dohody, bez obdŕžania súhlasu Objednávateľa nie je Dodávateľ oprávnený takéto Služby vykonať a v prípade, ak Dodávateľ vykoná takéto Služby bez súhlasu Objednávateľa, nie je Objednávateľ povinný cenu za tieto služby zaplatiť
13. Ak dôjde k poškodeniu SMV pri dopravnej nehode, Dodávateľ začne s vykonaním opravy až po vykonaní odhadu škody poisťovňou u ktorej je SMV poistené alebo po písomnom vyjadrení Objednávateľa k tejto veci.
14. Opravy na základe poistných udalostí môže Dodávateľ vykonávať len na základe „Záznamu o poškodení vozidla (nemôže realizovať práce naviac mimo záznamu)“. V prípade ak Dodávateľ zistí pri oprave SMV vyplývajúce z poistnej udalosti, závady alebo poškodenia neuvedené v „Zázname o poškodení vozidla“, bezodkladne vyzve poisťovacieho technika k doplneniu záznamu. Prípadne nejasnosti ohľadne realizácie opráv je Dodávateľ povinný prekonzultovať s oprávneným zástupcom Objednávateľa.
15. Dodávateľ vyhlasuje, že je poistený pre prípad škôd spôsobených pri výkone svojej činnosti v zmysle a za podmienok uvedených v tejto Dohode.
16. Dodávateľ bude poskytovať Služby vo svojich prevádzkach alebo zmluvne zabezpečených prevádzkach. Miesto poskytovania Služieb pre jednotlivé pracoviská Objednávateľa je adresa prevádzky Dodávateľa:

* ..............................................................
* ..............................................................
* ..............................................................
* ..............................................................
* ..............................................................

1. V prípade využívania subdodávateľa alebo jeho zmeny počas trvania tejto Dohody, je Dodávateľ povinný objednávateľovi najneskôr v deň, ktorý predchádza dňu, v ktorom nastane zmena predložiť písomné oznámenie o využití alebo zmene subdodávateľa, ktoré bude obsahovať minimálne podiel plnenia predmetu Dohody, ktorý má Dodávateľ v úmysle zadať svojmu subdodávateľovi, identifikačné údaje navrhovaného subdodávateľa a čestné vyhlásenie, že navrhovaný subdodávateľ spĺňa podmienku podľa § 32 ods. 1 písm. e) zákona o verejnom obstaraní. Objednávateľ je oprávnený vyžiadať si doklad podľa § 32 ods. 1 písm. e) zákona o verejnom obstaraní od Dodávateľa, ktorý ho bude povinný predložiť za ním navrhovaného subdodávateľa.
2. Nedodržanie záväzku Dodávateľa poskytnúť Služby v dohodnutom množstve, kvalite, mieste, termíne a čase budú Účastníci dohody považovať za podstatné porušenie tejto Dohody (v zmysle ust. § 345 Obchodného zákonníka).

**Článok IV.**

**Cena a platobné podmienky**

1. Účastníci Dohody dojednali cenu za poskytnutie Služieb podľa Článku II. Dohody (ďalej len ako „cena za Služby“) v súlade so zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov v celkovej hodnote 69 999,00€ bez DPH (slovom: šesťdesiatdeväťtisíc deväťstodeväťdesiatdeväť eur), t.j. 83 998,80€ s DPH (slovom: osemdesiattritisíc deväťstodeväťdesiatosem eur osemdesiat centov). Cenník za poskytovanie predmetu Dohody tvorí prílohu č. 2 .
2. V prípade, ak v rámci údržby alebo opravy motorových vozidiel je potrebné použiť náhradné diely, cena za dodané náhradné diely bude súčasťou celkovej fakturovanej ceny spolu s presným rozpisom použitých náhradných dielov. Účastníci Dohody sú vo vzťahu k určeniu ceny náhradných dielov pre každé opakované plnenie povinné určovať jednotkovú cenu dodaných náhradných dielov s ohľadom na vývoj cien porovnateľných tovarov na relevantnom trhu, pričom ak sú jednotkové ceny na trhu nižšie, než jednotková cena určená touto Dohodou, sú povinné určiť cenu najviac v sume priemeru medzi tromi najnižšími cenami zistenými na trhu. Cenník náhradných dielov tvorí prílohu č. 3 Dohody.
3. Dodávateľ sa zaväzuje, že objednávateľovi poskytne na všetky náhradné diely zľavu vo výške ........ % zo základnej ceny náhradných dielov určenej podľa bodu 2 tohto článku Dohody.
4. Dohodnutá cena za Služby je cena konečná a sú v nej zahrnuté všetky náklady Dodávateľa spojené s plnením Dohody a nemožno ju v priebehu trvania meniť. Cenu počas platnosti Dohody bude možné meniť len v prípade sadzby DPH a iných platných všeobecne záväzných právnych predpisov na základe písomného dodatku uzavretého Účastníkmi Dohody.
5. Služby, ktoré bude Dodávateľ pre Objednávateľa vykonávať, budú závisieť od potrieb Objednávateľa počas platnosti a účinnosti Dohody a Objednávateľ nie je povinný vyčerpať predpokladaný finančný objem tejto Dohody.
6. V prípade, že Dodávateľ nebol pred uzavretím Dohody platiteľom DPH a stane sa ním po jej uzavretí, nemá nárok na zvýšenie ceny o hodnotu DPH.
7. Dodávateľ je oprávnený vystaviť faktúru za riadne a včas poskytnuté služby v súlade s Dodacím listom / zákazkovým listom alebo posudkom – kalkuláciou (v prípade poistných udalostí) s lehotou splatnosti 30 dní odo dňa jej doručenia Objednávateľovi. Objednávateľ sa zaväzuje uhradiť Dodávateľovi cenu za poskytnuté Služby na základe faktúr vystavených Dodávateľom, a to do 30 dní odo dňa doručenia faktúry zo strany Dodávateľa, prílohou ktorej musí byť Dodací list / zákazkový list alebo posudok – kalkulácia (v prípade poistných udalostí) Faktúra musí obsahovať všetky náležitosti v súlade s platnými predpismi, špecifikáciu poskytnutých Služieb a špecifikáciu fakturovanej sumy a musí byť vystavená v súlade s touto Dohodu a objednávkou. V prípade, ak Dodávateľ vystaví a doručí Objednávateľovi chybnú alebo neúplne vystavenú faktúru, Objednávateľ nie je povinný takúto faktúru uhradiť, je povinný túto faktúru vrátiť Dodávateľovi v lehote jej splatnosti a požadovať vystavenie novej alebo opravenej faktúry. Nová lehota splatnosti faktúry začína plynúť odo dňa doručenia novej, resp. opravenej faktúry Objednávateľovi. V čase od vystavenia chybnej a/alebo neúplnej faktúry do času doručenia oprávnenej a/alebo novej faktúry nie je Objednávateľ v omeškaní a Dodávateľ nemá nárok na úrok z omeškania. Doručením oprávnenej a/alebo novej faktúry začína Objednávateľovi plynúť nová 30-dňová lehota splatnosti.
8. Úhrada faktúr bude realizovaná výhradne formou bezhotovostného platobného styku prevodným príkazom prostredníctvom finančného ústavu Objednávateľa na základe faktúr vystavených Dodávateľom. Pre účely tejto Dohody sa za dátum úhrady faktúry zo strany Objednávateľa považuje dátum odpísania platnej sumy z účtu Objednávateľa.
9. Dodávateľ berie na vedomie, že Objednávateľ neposkytuje na úhradu za Služby preddavok ani zálohovú platbu.
10. Účastníci Dohody sa výslovne dohodli, že vylučujú postúpenie pohľadávky na tretiu osobu bez predchádzajúcej vzájomnej písomnej dohody.

**Článok V.**

**Práva a povinnosti Účastníkov Dohody**

1. Objednávateľ sa zaväzuje:
2. v prípade potreby poskytnúť Dodávateľovi včasnú súčinnosť, tak aby mohol Dodávateľ splniť svoj záväzok z Dohody,
3. objednávateľ sa zaväzuje prevziať čiastkové plnenia Služieb Dodávateľa, poskytované na základe objednávok Objednávateľa, a zaplatiť za ne riadne a včas podľa ďalších ustanovení tejto Dohody.
4. Dodávateľ sa zaväzuje:
5. že poskytne Objednávateľovi Služby riadne a v čas v zodpovedajúcej kvalite a s odbornou starostlivosťou, v súlade s platnými smernicami výrobcu vozidiel, s technickými normami, s požiadavkami všeobecne záväzných právnych predpisov platných v Slovenskej republike, ktoré sa na poskytovanie Služby vzťahujú a v súlade so všeobecne záväznými predpismi požiarnej ochrany, bezpečnosti a ochrany zdravia pri práci, hygienickými predpismi a podmienkami environmentálneho riadenia a za podmienok dohodnutých v tejto Dohode ako aj v jednotlivých objednávkach vystavených na základe tejto Dohody a bude dodržiavať servisné postupy predpísané výrobcami vozidiel,
6. že Služby bude poskytovať len v dielni, ktorá ma certifikát pre výkon servisných a opravárenských zásahov na vozidlách značiek Škoda, WV, Kia, Mercedes,
7. poskytovať Služby iba preukázateľne zaškolenými pracovníkmi,
8. poskytovať služby na kvalitnej a profesionálnej úrovni v zmysle a za podmienok uvedených v tejto Dohode,
9. pri zriaďovaní požadovanej Služby konať s potrebnou odbornou starostlivosťou podľa pokynov Objednávateľa,
10. dbať na to, aby jeho činnosť podľa tejto Dohody bola maximálne účelná a hospodárna,
11. bezodkladne po zistení písomne upovedomiť Objednávateľa o všetkých prekážkach poskytovania Služieb a navrhnúť mu možnosti odstránenia týchto prekážok a ak ich nie je možné odstrániť, navrhnúť zmenu Služieb,
12. dodržiavať všetky pokyny Objednávateľa k poskytovaniu Služieb a na požiadanie informovať Objednávateľa o priebehu poskytovania Služieb podľa tejto Dohody,
13. chrániť záujmy Objednávateľa súvisiace s poskytovaním Služieb podľa tejto Dohody a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek,
14. Dodávateľ v celom rozsahu zodpovedá za škodu spôsobenú na zdraví, živote osôb a za škodu na majetku na strane Objednávateľa, ktorá mu vznikla v dôsledku porušenia povinností Dodávateľa vyplývajúce pre neho z tejto Dohody alebo všeobecne záväzných právnych predpisov platných v Slovenskej republike.

**Článok VI.**

**Zodpovednosť za vady a reklamačné podmienky**

1. Dodávateľ zodpovedá za akékoľvek vady, ktoré má predmet plnenia podľa tejto Dohody v čase jeho odovzdania Objednávateľovi a počas záručnej doby.
2. Dodávateľ poskytuje Objednávateľovi záruku na poskytnuté Služby v rozsahu 24 mesiacov, s výnimkou náhradných dielov a príslušenstva, na ktoré výrobca poskytuje dlhšiu záruku podľa jednotlivých záručných listov. V prípade, že výrobca poskytuje dlhšiu záruku na náhradné diely a príslušenstvo ako 24 mesiacov, je Dodávateľ povinný poskytnúť Objednávateľovi predĺženú dobu záruky.
3. Záruka začína plynúť pre každé čiastkové plnenie osobitne, a to dňom riadneho vykonania Služby a riadne potvrdeného dodacieho listu / zákazkového listu alebo posudku – kalkulácie (v prípade poistných udalostí) SMV oprávneným zástupcom Objednávateľa pri prevzatí poskytnutých Služieb. Záruka neplynie v čase, keď Objednávateľ nemohol užívať SMV pre vady, za ktoré zodpovedá Dodávateľ.
4. Objednávateľ je oprávnený písomne reklamovať Dodávateľovi vady predmetu Dohody, ktoré zistil dodatočne po podpise dodacieho listu / zákazkového listu alebo posudku – kalkulácie (v prípade poistných udalostí) o prevzatí SMV, a to bez zbytočného odkladu. Dodávateľ je povinný sa písomne vyjadriť k reklamácií a navrhnúť spôsob odstránenia vád, v lehote do 24 hodín do dňa doručenia písomnej reklamácie.
5. V prípade zistenia oprávnených vád je Dodávateľ povinný ich bezodplatne odstrániť.
6. Dodávateľ sa zaväzuje bezodkladne začať s odstraňovaním vád, avšak najneskôr do 3 dní odo dňa uplatnenia reklamácie Objednávateľom, riadne v ňom pokračovať a odstrániť vady v čo najkratšej dobe primeranej k druhu závady. Ak je vada na SMV odstrániteľná, Dodávateľ vadu odstráni najneskôr do 7 dní odo dňa jej diagnostikovania.
7. V prípade potreby je k dispozícií 24 hod. výjazdová servisná služba Dodávateľa, pričom odstránenie záručnej závady je bezplatné.
8. Dodávateľ prednostne vybaví všetky prípadné reklamácie za vady zo strany Objednávateľa.
9. Ak nie je v tejto Dohode stanovené inak, reklamačné konanie sa riadi ustanoveniami Obchodného zákonníka.

**Článok VII.**

**Sankcie**

1. V prípade, že Dodávateľ nedodrží termín a čas poskytnutia Služieb môže si Objednávateľ uplatniť voči Dodávateľovi zmluvnú pokutu vo výške 10 % z ceny za neposkytnuté Služby, ktoré neboli riadne a včas poskytnuté, za každý aj začatý deň omeškania. Zaplatením zmluvnej pokuty nie je dotknutý nárok Objednávateľa na náhradu škody, pričom zmluvná pokuta sa nezapočítava na úhradu škody, ktorá by Objednávateľovi vznikla porušením zmluvných povinností Dodávateľa.
2. V prípade omeškania Objednávateľa s úhradou faktúry môže si Dodávateľ uplatniť voči Objednávateľovi úrok z omeškania v sadzbe podľa § 369 a Obchodného zákonníka v spojení s §1 nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.

**Článok VIII.**

**Doba trvania Dohody**

1. Táto Dohoda sa uzatvára na dobu určitú, a to na obdobie 24 mesiacov odo dňa nadobudnutia účinnosti tejto Dohody alebo do vyčerpania finančného limitu podľa Článku IV. bod 1 tejto Dohody, podľa tohto, ktorá skutočnosť nastane skôr.
2. Táto Dohoda zaniká:
3. uplynutím času, na ktorú bola uzatvorená,
4. písomnou dohodou Účastníkov Dohody,
5. písomnou výpoveďou Objednávateľa aj bez uvedenia dôvodu, trojmesačná a začína plynúť od prvého dňa kalendárneho mesiaca nasledujúceho po kalendárnom mesiaci, v ktorom bola výpoveď druhej strane doručená formou doporučenej listovej zásielky, v ktorom bola písomná výpoveď doručená Dodávateľovi,
6. odstúpením od Dohody, pričom každá z Účastníkov Dohody je oprávnená odstúpiť od tejto Dohody pri podstatnom porušení zmluvnej povinnosti druhou zmluvnou stranou (napr. nie však výlučne vyúčtovanie vyššej ceny za poskytnuté Služby ako je dohodnutá, nedodržanie záväzku Dodávateľa poskytnúť Služby dohodnutým spôsobom, v dohodnutom množstve, kvalite, mieste, termíne a čase a pod.) alebo keď sa pre druhú zmluvnú stranu stalo splnenie podstatných zmluvných povinností úplne nemožným. V prípade odstúpenia od Dohody dôvodom podstatného porušenia je Odstúpenie účinné doručením druhej zmluvnej strane a to bez výpovednej lehoty.

**Článok IX.**

**Mlčanlivosť**

1. Účastníci Dohody sa výslovne dohodli, že za **dôverné informácie sa považujú:**

a) Všetky informácie, ktoré Objednávateľ o svojej činnosti a zámeroch pred podpisom tejto Dohody i do budúcnosti poskytne Dodávateľovi vo forme písomnej alebo ústnej resp. technickými prostriedkami a výslovne ich označí ako **„dôverné“**,

b) Všetky informácie a akékoľvek údaje týkajúce sa činnosti Objednávateľa, jeho štruktúry, hospodárskych výsledkoch, finančné, štatistické, daňové a účtovné informácie, informácie o jeho majetku, aktívach a pasívach, pohľadávkach a záväzkoch, informácie o jeho technickom a programovom vybavení, o informačných technológiách a informačnom systéme Objednávateľa, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva, dodávateľských a odberateľských vzťahov Objednávateľa, ako aj osobné údaje, ktoré by mohol Dodávateľ v mene Objednávateľa spracovávať, alebo má akúkoľvek možnosť prístupu (ďalej len **„Dôverné informácie“**).

1. Dôvernými informáciami nie sú a/alebo predstavujú byť:
2. Informácie, ktoré boli v dobe, kedy boli Dodávateľovi poskytnuté, verejne známe,
3. Informácie, ktoré sa stanú verejne známymi potom ako boli Dodávateľovi poskytnuté, s výnimkou prípadov, kedy sa tieto informácie, stanu verejne známymi v dôsledku porušenia záväzku mlčanlivosti Dodávateľa podľa tejto Dohody,

c) Informácie, ktoré boli Dodávateľovi preukázateľné známe pred ich poskytnutím, za predpokladu, že nemali charakter dôverných informácií,

d) Informácie, ktoré je Dodávateľ povinný oznamovať oprávneným osobám na základe všeobecne záväzných právnych predpisov platných v Slovenskej republiky,

e) Informácie, ktoré boli preukázateľne vytvorené, vyvinuté či získané samostatne Dodávateľovi, od tretej strany, ktorá ich legitímne získala alebo vyvinula, a ktorá nie je viazaná povinnosťou mlčanlivosti ohľadne nich.

1. Dodávateľ sa zaväzuje, že ak sa v súvislosti so spoluprácou s Objednávateľom, a to v procese prípravy, realizácie a dodania predmetu tejto Dohody zamestnanci Dodávateľa:

a) Dostanú do styku s Dôvernými informáciami bude Dodávateľ a jeho zamestnanci o týchto informáciách zachovávať mlčanlivosť a chrániť ich. Dodávateľ sa zároveň zaväzuje, že obmedzí šírenie Dôverných informácií výlučne na tých zamestnancov, ktorí sa musia priamo zúčastniť na vzájomnej spolupráci s Objednávateľom, pričom Dodávateľ zaviaže týchto zamestnancov k nakladaniu s týmito informáciami ako s Dôvernými informáciami, a to aspoň v rozsahu stanovenom v tomto článku tejto Dohody,

b) Dostanú do styku s osobnými údajmi zamestnancov Objednávateľa, ktorá je prevádzkovateľom osobných údajov v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „GDPR“) a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, budú zachovávať mlčanlivosť o týchto osobných údajoch. Táto povinnosť mlčanlivosti pretrváva aj po skončení zmluvného vzťahu s Objednávateľom. Za porušenie mlčanlivosti sa nepovažuje poskytnutie informácií o osobných údajoch na základe povinnosti uloženej v zmysle všeobecne záväzných právnych predpisov orgánmi, ktoré sú na vyžiadanie takýchto informácií oprávnené a slúžia nevyhnutne na plnenie úloh súdu a orgánov činných v trestnom konaní a ani vo vzťahu k Úradu na ochranu osobných údajov pri plnení jeho úloh. Pred poskytnutím takýchto informácií musí Dodávateľ informovať Objednávateľa o vyžiadaní informácie a o rozsahu informácií, ktoré boli vyžiadané. Dodávateľ zodpovedá za porušenie mlčanlivosti o osobných údajoch a to aj za dodržanie mlčanlivosti svojimi zamestnancami a inými osobami, ktoré použil v procese realizácie zmluvného vzťahu s Objednávateľom, ako aj po skončení tohto zmluvného vzťahu.

1. Dodávateľ si je vedomí skutočností, že je oprávnený poskytnúť Dôverné informácie akejkoľvek tretej osobe (vrátane zamestnancov Dodávateľa, ktorí sa nemusia priamo zúčastniť na vzájomnej spolupráci s Objednávateľom a pridružených osôb (dcérskych, sesterských či matky)) s výnimkou osôb podľa ods. 5 tohto článku tejto Dohody **výhradne s predchádzajúcim písomným súhlasom Objednávateľa** a že tento súhlas je vždy viazaný na povinnosť Dodávateľa zaviazať túto tretiu osobu, aby nakladala s Dôvernými informáciami ako s dôvernými aspoň v rozsahu stanovenom v tomto článku tejto Dohody.
2. Dodávateľ berie na vedomie, že nie je oprávnený **bez predchádzajúceho písomného súhlasu Objednávateľa Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely tejto Dohody, a to ani po ukončení tejto Dohody**, s výnimkou prípadu ich poskytnutia, odovzdania, oznámenia alebo sprístupnenia:
3. Svojim odborným poradcom (vrátane právnych, účtovných, daňových a iných poradcov, alebo audítorov), ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou zákonom alebo sú povinní zachovávať mlčanlivosť na základe písomnej dohody s Dodávateľom,
4. Svojim subdodávateľom, ak sa subdodávateľ podieľa na plnení Dohody, a ak je to potrebné pre účely plnenia povinnosti podľa Dohody, pričom subdodávateľ musí byť viazaný (na základe zmluvného vzťahu medzi ním a Dodávateľom) minimálne rovnakým rozsahom povinností vo vzťahu k ochrane Dôverných informácií, ako sú viazaní Účastníci Dohody podľa tohto článku tejto Dohody,
5. Oprávnenej osobe na základe povinnosti ustanovenej zákonom, rozhodnutím súdu, prokuratúry, alebo na ich základe, alebo rozhodnutím iného oprávneného orgánu verejnej moci v medziach ich právomoci, pričom v tomto prípade Dodávateľ bezodkladne doručí Objednávateľovi písomné oznámenie o tejto skutočnosti ešte pred sprístupnením týchto Dôverných informácií.
6. Dodávateľ si je vedomý skutočností, že ak poruší povinnosti ochrany Dôverných informácií podľa tohto článku tejto Dohody, môže si Objednávateľ uplatniť voči Dodávateľovi zmluvnú pokutu vo výške 50 000,-€ (slovom: päťdesiattisíc eur) za každé preukázané porušenie. Zaplatením zmluvnej pokuty nie je dotknutý nárok Objednávateľa na náhradu škody, pričom zmluvná pokuta sa započítava na úhradu škody, ktorá by Objednávateľovi vznikla porušením zmluvných povinností Dodávateľa.

**Článok X.**

**Kontaktné údaje a doručovanie**

1. Písomnosti podľa Dohody je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať faktúry, odstúpenie od Dohody a výpoveď Dohody. Pokiaľ sú písomnosti doručované elektronickými prostriedkami alebo faxom, vyžaduje sa potvrdenie druhého Účastníka dohody o prijatí písomnosti (elektronickými prostriedkami alebo faxom).
2. Písomnosti doručované poštou sa považujú za doručené prevzatím alebo odmietnutím prevzatia zásielky a v prípade neprevzatia písomnosti uloženej na pošte, sa písomnosti považujú za doručené tretím dňom od uloženia zásielky na pošte. V prípade ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
3. Dodávateľ je oprávnený postúpiť práva a povinností, resp. pohľadávky a záväzky z Dohody v prospech tretej osoby výlučne na základe predchádzajúceho písomného súhlasu Objednávateľa.
4. Účastníci dohody vyhlasujú, že v zmysle ustanovenia § 13 zákona Národnej rady Slovenskej republiky č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, budú spracovávať osobné údaje, s ktorými prídu do styku pri plnení Dohody, výlučne za účelom plnenia Dohody, jej archivácie podľa príslušných právnych predpisov a podmienok stanovených Zákonom o verejnom obstarávaní. Osobné údaje budú spracované v súlade s vyššie uvedenými právnymi predpismi. Po skončení platnosti Dohody a uplynutí zákonných lehôt budú všetky osobné údaje vymazané.
5. Účastníci dohody si navzájom oznamujú svoje adresy na doručovanie oprávnených zástupcov pre riadne plnenie si povinností v zmysle tejto Dohody:

**Na strane Dodávateľa:**

**Adresa na doručovanie:**

..............................................................................

**Oprávnené osoby:**

..............................................................................

**Na strane Objednávateľa:**

**Adresa na doručovanie:**

Správa štátnych hmotných rezerv Slovenskej republiky

Pražská 29, 812 63 Bratislava

**Oprávnené osoby:**

...............................................................................

1. V prípade zmeny názvu, sídla, korešpondenčnej adresy, e-mailových adries, štatutárnych orgánov oprávnených zástupcov, bankového spojenia a čísla účtu, Účastník dohody, ktorej sa niektorá z týchto zmien týka, písomne oznámi druhému účastníkovi dohody túto skutočnosť, a to bez zbytočného odkladu, pričom táto zmena sa nebude považovať za zmenu vyžadujúcu si uzavretie dodatku k tejto Dohode.

**Článok XI.**

**Záverečné ustanovenia**

1. Táto Dohoda patrí medzi povinne zverejňované zmluvy (vrátane dodatkov Dohody) podľa ustanovení § 5 a zákona č. 211/2000 Z. z., o slobodnom prístupe k informáciám v znení neskorších predpisov (ďalej len **„zákon o slobodnom prístupe“**) v spojení s ustanovením § 1 ods. 2 Obchodného zákonníka a § 47 a ods. 1 zákona č. 40/1964 Zb., Občianskeho zákonníka v znení neskorších predpisov. Dodávateľ súhlasí so zverejnením tejto Dohody a faktúr doručených Objednávateľovi, a to zverejnených Objednávateľom počas trvania jeho povinnosti podľa § 5 a ods. 1 a 6 a § 5b zákona o slobodnom prístupe k informáciám v znení neskorších predpisov.
2. Táto Dohoda nadobúda platnosť a je pre Účastníkov Dohody záväzná dňom podpisu oprávnenými zástupcami oboch Účastníkov Dohody, ak oprávnení zástupcovia oboch Účastníkov Dohody nepodpíšu túto Dohodu v ten istý deň, tak rozhodujúci je deň neskoršieho podpisu. Táto Dohoda nadobúda účinnosť dňom nasledujúcim po dni jej zverejnenia v centrálnom registri zmlúv vedenom na Úrade vlády Slovenskej republiky.
3. Pokiaľ v Dohode nie je dohodnuté inak, riadia sa práva a povinnosti, právne pomery z nej vyplývajúce, vznikajúce a súvisiace, len slovenským právnym poriadkom a to najmä Obchodným zákonníkom a súvisiacimi všeobecne záväznými právnymi predpismi platnými v Slovenskej republike.
4. Akékoľvek zmeny alebo doplnky obsahu tejto Dohody musia byť urobené formou písomných dodatkov v súlade s §18 zákona o verejnom obstarávaní, ktoré budú platné, ak budú riadne potvrdené a podpísané oprávnenými zástupcami oboch Účastníkov Dohody. Po obojstrannom potvrdení sa stanú neoddeliteľnou súčasťou tejto Dohody.
5. Táto Dohoda je vyhotovená v štyroch vyhotoveniach s platnosťou originálu, z ktorých každý Účastníkov Dohody obdrží po dvoch vyhotoveniach.
6. Účastníci Dohody vyhlasujú, že sú spôsobilí na právne úkony, ich vôľa je slobodná a vážna, prejav vôle je dostatočne zrozumiteľný a určitý, zmluvná voľnosť nie je obmedzená a právny úkon je urobený v predpísanej forme. Účastníci Dohody si Dohodu prečítali a bez výhrad súhlasia s jej ustanoveniami.
7. Neoddeliteľnou súčasťou tejto Dohody je:

Príloha č. 1 – Aktuálny zoznam služobných motorových vozidiel,

Príloha č. 2 – Cenník za poskytovanie predmetu Dohody,

Príloha č. 3 – Cenník náhradných dielov.

V Bratislave dňa V ....................dňa

Za objednávateľa: Za poskytovateľa::

.............................................. .......................................

Ing. Ján Rudolf, PhD.

p r e d s e d a

**Príloha č. 1**

**Aktuálny zoznam služobných motorových vozidiel**

|  |  |  |  |  |  |  |  |
| --- | --- | --- | --- | --- | --- | --- | --- |
| **Por.č.** | **Továrenská značka** | **EČ** | **Rok výroby** | **Výkon motora [kW]** | **Objem valcov [cm3]** | **Celková hmotnosť vozidla [kg]** | **Garáž** |
| **1** | **Škoda Superb 2.0 4x4** | **BL-214PH** | 2017 | 206 | 1 984 | 1 625 | Bratislava |
| **2** | **Škoda Superb Combi. 2.0 TDI** | **BL-065IP** | 2014 | 103 | 1 968 | 2 157 | Bratislava |
| **3** | **Kia Sportage 2.0 CRDI** | **BL-137 IP** | 2014 | 100 | 1 995 | 2 140 | Bratislava |
| **4** | **Kia Sportage 2.0 CRDI** | **BL-833 IM** | 2014 | 100 | 1 995 | 2 140 | Bratislava |
| **5** | **Škoda Octavia Com. 1,9 TDI 4x4** | **BA-897PM** | 2006 | 77 | 1 896 | 2 120 | Bratislava |
| **6** | **Kia CEE´D 1,6** | **BL-897BP** | 2011 | 92 | 1 591 | 1 710 | Čachtice |
| **7** | **Kia CEE´D 1,6** | **BL-897BR** | 2011 | 92 | 1 591 | 1 710 | Ľupčianka |
| **8** | **Kia CEE´D 1,6** | **BL-557BY** | 2011 | 92 | 1 591 | 1 710 | Vigľaš |
| **9** | **Kia CEE´D 1,6** | **BL-652BY** | 2011 | 92 | 1 591 | 1 710 | Kysucké Nové Mesto |
| **10** | **Ford Transit** | **BA-612GI** | 2002 | 85 | 1 995 | 3 490 | Vigľaš |
| **11** | **Mercedes Sprinter** | **BL-656LD** | 2003 | 105 | 2 385 | 3 490 | Čachtice |
| **12** | **VW Kombi (Caravelle)** | **BL-106RN** | 2017 | 150 | 1 968 | 2 458 | Bratislava |

V Bratislave dňa V ....................dňa

Za objednávateľa: Za poskytovateľa::

.............................................. .......................................

Ing. Ján Rudolf, PhD.

p r e d s e d a

**Príloha č. 2**

**Cenník za poskytovanie predmetu Dohody**

Cena za mechanické práce

|  |  |  |  |  |
| --- | --- | --- | --- | --- |
| **Značka vozidla** | **model** | **Cena normohodiny mechanických prác v EUR bez DPH** | **Počet vozidiel** | **Cena normohodiny mechanických prác v EUR bez DPH x počet vozidiel** |
| ŠKODA | Superb |  | 2 |  |
| Octavia |  | 1 |  |
| MERCEDES |  |  |  |  |
| Sprinter |  | 1 |  |
| Volkswagen | Caravelle Kombi |  | 1 |  |
| Kia | CEE´D |  | 4 |  |
| Sportage |  | 2 |  |
| Ford | Transit |  | 1 |  |

Cena za elektrikárske práce

|  |  |  |  |  |
| --- | --- | --- | --- | --- |
| **Značka vozidla** | **model** | **Cena normohodiny elektrikárskych prác v EUR bez DPH** | **Počet vozidiel** | **Cena normohodiny elektrikárskych prác v EUR bez DPH x počet vozidiel** |
| ŠKODA | Superb |  | 2 |  |
| Octavia |  | 1 |  |
| MERCEDES |  |  |  |  |
| Sprinter |  | 1 |  |
| Volkswagen | Caravelle Kombi |  | 1 |  |
| Kia | CEE´D |  | 4 |  |
| Sportage |  | 2 |  |
| Ford | Transit |  | 1 |  |

Cena za karosárske práce

|  |  |  |  |  |
| --- | --- | --- | --- | --- |
| **Značka vozidla** | **model** | **Cena normohodiny karosárskych prác v EUR bez DPH** | **Počet vozidiel** | **Cena normohodiny karosárskych prác v EUR bez DPH x počet vozidiel** |
| ŠKODA | Superb |  | 2 |  |
| Octavia |  | 1 |  |
| MERCEDES |  |  |  |  |
| Sprinter |  | 1 |  |
| Volkswagen | Caravelle Kombi |  | 1 |  |
| Kia | CEE´D |  | 4 |  |
| Sportage |  | 2 |  |
| Ford | Transit |  | 1 |  |

Cena za lakovnícke práce

|  |  |  |  |  |
| --- | --- | --- | --- | --- |
| **Značka vozidla** | **model** | **Cena normohodiny lakovnícke práce v EUR bez DPH** | **Počet vozidiel** | **Cena normohodiny lakovníckych prác v EUR bez DPH x počet vozidiel** |
| ŠKODA | Superb |  | 2 |  |
| Octavia |  | 1 |  |
| MERCEDES |  |  |  |  |
| Sprinter |  | 1 |  |
| Volkswagen | Caravelle Kombi |  | 1 |  |
| Kia | CEE´D |  | 4 |  |
| Sportage |  | 2 |  |
| Ford | Transit |  | 1 |  |

Cena za vstupnú prehliadku

|  |  |  |  |  |
| --- | --- | --- | --- | --- |
| **Značka vozidla** | **model** | **Cena normohodiny vstupnej prehliadky v EUR bez DPH** | **Počet vozidiel** | **Cena normohodiny za vstupnú prehliadku v EUR bez DPH x počet vozidiel** |
| ŠKODA | Superb |  | 2 |  |
| Octavia |  | 1 |  |
| MERCEDES |  |  |  |  |
| Sprinter |  | 1 |  |
| Volkswagen | Caravelle Kombi |  | 1 |  |
| Kia | CEE´D |  | 4 |  |
| Sportage |  | 2 |  |
| Ford | Transit |  | 1 |  |

Cena za prezutie pneumatík

|  |  |  |  |  |
| --- | --- | --- | --- | --- |
| **Značka vozidla** | **model** | **Cena normohodiny prezutie pneumatík v EUR bez DPH** | **Počet vozidiel** | **Cena normohodiny za prezutie pneumatík v EUR bez DPH x počet vozidiel** |
| ŠKODA | Superb |  | 2 |  |
| Octavia |  | 1 |  |
| MERCEDES |  |  |  |  |
| Sprinter |  | 1 |  |
| Volkswagen | Caravelle Kombi |  | 1 |  |
| Kia | CEE´D |  | 4 |  |
| Sportage |  | 2 |  |
| Ford | Transit |  | 1 |  |

Cena za sprostredkovanie vykonania technickej a emisnej kontroly a príprava pred jej vykonaním

|  |  |  |  |  |
| --- | --- | --- | --- | --- |
| **Značka vozidla** | **model** | **Cena normohodiny za sprostredkovanie vykonania technickej a emisnej kontroly a príprava pred jej vykonaním v EUR bez DPH** | **Počet vozidiel** | **Cena normohodiny za sprostredkovanie vykonania technickej a emisnej kontroly a príprava pred jej vykonaním v EUR bez DPH x počet vozidiel** |
| ŠKODA | Superb |  | 2 |  |
| Octavia |  | 1 |  |
| MERCEDES |  |  |  |  |
| Sprinter |  | 1 |  |
| Volkswagen | Caravelle Kombi |  | 1 |  |
| Kia | CEE´D |  | 4 |  |
| Sportage |  | 2 |  |
| Ford | Transit |  | 1 |  |

V Bratislave dňa V ....................dňa

Za objednávateľa: Za poskytovateľa::

.............................................. .......................................

Ing. Ján Rudolf, PhD.

p r e d s e d a

**Príloha č. 3**

**Cenník náhradných dielov**

V Bratislave dňa V ....................dňa

Za objednávateľa: Za poskytovateľa::

.............................................. .......................................

Ing. Ján Rudolf, PhD.

p r e d s e d a